Folketing
2004-10-20

Det forstår jeg godt, og det er jeg også sikker på at de ikke gør, når de først er kommet ind i systemet og de først er på produktionsskolen. Så er situationen jo en helt, helt anden. Nej, det, der er forskellen på lige nøjagtig produktionsskolerne og andre institutioner i uddannelsessystemet, er, at produktionsskolen jo ikke er en kompetencegivende uddannelse, og det ved hr. Aage Frandsen jo også godt. Det er også derfor, den er anderledes end de andre ungdomsuddannelser. Det her er en port ind til undervisningssystemet og uddannelsessystemet; det er en vej til de unge, for at vi kan være sikre på, at de bliver gelejdet ind på det rigtige sted. Nu er det selvfølgelig specifikt denne her differentierede gruppe, som vi taler om, men andre unge mennesker skal jo også mere eller mindre igennem vejledningssystemet. Det kan de jo så vælge. Nogle har mere brug for vejledning end andre, og det skal man også tage højde for. Mener hr. Aage Frandsen ikke, at det er vigtigt, at man giver unge mennesker nogle valgmuligheder? Hvis de ikke kender valgmulighederne, hvordan skal de så vide, at de eksisterer? (Kort bemærkning).